Συντεταγμένες: Sky map 19h 16m 52.2s, +47° 53′ 4.2″

Στο διάγραμμα απεικονίζεται η τροχιά του Κέπλερ-22b στο πλανητικό σύστημα του άστρου Κέπλερ-22, σε σύγκριση με τις τροχιές τον πλανητών του εσώτερου Ηλιακού Συστήματος. Επίσης απεικονίζονται οι εκτιμώμενες κατοικήσιμες ζώνες των δύο συστημάτων.Καλλιτεχνική αναπαράσταση του εξωπλανήτη
Ο **Κέπλερ-22b** είναι εξωπλανήτης που περιφέρεται γύρω από τον αστέρα τύπου G Κέπλερ-22. Απέχει περίπου 600 έτη φωτός από τη Γη και βρίσκεται στον αστερισμό του Κύκνου. Τον ανακάλυψε το διαστημικό τηλεσκόπιο Κέπλερ της NASA. Μάλιστα πρόκειται για την πρώτη διέλευση πλανήτη ευρισκόμενου στην λεγόμενη κατοικήσιμη ζώνη ενός αστέρα οποίος ομοιάζει με τον Ήλιο που παρατηρήθηκε ποτέ.

Ανακάλυψη και παρατήρηση
------------------------

Το διαστημικό τηλεσκόπιο Κέπλερ εντόπισε τον 22b την τρίτη ημέρα της λειτουργίας του, στις 12 Μαΐου 2009. Τα επόμενα χρόνια συγκεντρώθηκαν επιπλέον δεδομένα από το διαστημικό τηλεσκόπιο Σπίτζερ και επίγεια παρατηρητήρια και τελικά ανακοινώθηκε στις 5 Δεκεμβρίου 2011 η ύπαρξη του εξωπλανήτη.

Τροχιά
------

Μέχρι στιγμής είναι γνωστές μονάχα η τροχιακή περίοδος (290 ημέρες) και η κλίση (περ. 90°). Δεν υπάρχουν άλλες πληροφορίες σχετικά με το σχήμα της τροχιάς, πέραν του ότι η μέση τροχιακή απόσταση είναι εντός των ορίων της κατοικήσιμης ζώνης. Αν η τροχιά του Κέπλερ-22b είναι πολύ επιμηκυμένη τότε το διάστημα στο οποίο βρίσκεται εντός της ζώνης θα είναι μικρό και κατά συνέπεια είναι πολύ πιθανό να μην μπορεί να φιλοξενήσει ζωή.

Φυσικά χαρακτηριστικά
---------------------

Ο Κέπλερ-22b έχει περίπου 2,4 φορές την ακτίνα της Γης. Η μάζα και η σύσταση της επιφανείας του παραμένουν άγνωστες,  πέραν κάποιων προσεγγιστικών εκτιμήσεων: έχει μάζα μικρότερη από 124 φορές τη γήινη ή μικρότερη από 36 φορές τη γήινη, αναλόγως του ορίου εμπιστοσύνης που χρησιμοποιείται στη μελέτη των δεδομένων.

Ο πλανήτης ενδέχεται να καλύπτεται από ωκεανούς, ενώ εικάζεται πως είναι συγκρίσιμος με τον εξωπλανήτη GJ 1214 b που επίσης έχει μεγάλες ποσότητες νερού. Εν αντιθέσει με τον GJ 1214 b, ο Κέπλερ-22b βρίσκεται όμως στην κατοικήσιμη ζώνη. Η ερευνήτρια Natalie Batalha εικάζει πως "*Αποτελείται κυρίως από ωκεανούς με ένα μικρό πετρώδη πυρήνα*", καθώς και ότι "δεν βρίσκεται πέρα από την σφαίρα των πιθανών ενδεχομένων η ύπαρξη ζωής σε ένα ωκεανό σαν κι αυτόν". Το πρόγραμμα SETI διεξάγει έρευνα προκειμένου να εξεταστεί το ενδεχόμενο ύπαρξης ζωής.

### Κλίμα και ενδεχόμενη κατοικησιμότητα

Η μέση απόσταση του από τον αστέρα του πλανητικού συστήματος στο οποίο ανήκει είναι περίπου κατά 15% μικρότερη από την απόσταση Γης-Ήλιου, όμως η ολική εκλυόμενη ενέργεια (*luminosity*) του Κέπλερ-22 είναι κατά 25% λιγότερη σε σχέση με τον Ήλιο. Ο συνδυασμός μικρότερης μέσης απόστασης και χαμηλότερης εκλυόμενης ενέργειας συνεπάγονται ήπιες θερμοκρασίες στην επιφάνεια του Κέπλερ-22b, εφόσον δεν υφίσταται υπερθέρμανση εξαιτίας του φαινομένου του θερμοκηπίου.

Οι επιστήμονες εκτιμούν πως οι συνθήκες στην επιφάνεια ενδέχεται να είναι ως εξής:

* Αν δεν υπάρχει ατμόσφαιρα, η θερμοκρασία (υποθέτοντας λευκαύγεια παρόμοια με της Γης) θα κυμαίνεται στους −11°C.
* Εάν υπάρχει ατμόσφαιρα και κατά συνέπεια φαινόμενο του θερμοκηπίου, το οποίο είναι ανάλογο με το γήινο, τότε η θερμοκρασία θα είναι της τάξεως 22 °C.
* Εάν το φαινόμενο του θερμοκηπίου είναι σε ακραία μορφή η επιφανειακή θερμοκρασία θα μπορούσε να φτάνει στους 460 °C.

Δείτε επίσης
------------

* Γκλίζε 163 c
* Γκλίζε 581 d
* Γκλίζε 581 g
* Γκλίζε 667 Cc
* HD 85512 b
* Κέπλερ-69c
* Κέπλερ-186f
* PH2 b
* Πλανητική κατοικησιμότητα
* Κατοικήσιμη ζώνη
* Υπεργαία

Σημειώσεις
----------

1. ↑  Η περιοχή γύρω από έναν αστέρα στην οποία πλανήτες με επαρκή ατμοσφαιρική πίεση θα μπορούσαν να έχουν νερό σε υγρή μορφή στην επιφάνειά τους.
2. ↑  στα αγγλικά: *If it is mostly ocean with a small rocky core*
3. ↑  στα αγγλικά: *it's not beyond the realm of possibility that life could exist in such an ocean*

Παραπομπές
----------

1. 1 2 3 4  «NASA – NASA's Kepler Confirms Its First Planet in Habitable Zone of Sun-like Star». *NASA Press Release*. Αρχειοθετήθηκε από το πρωτότυπο στις 16 Μαΐου 2017. Ανακτήθηκε στις 6 Δεκεμβρίου 2011.
2. 1 2 3 4 5  «Kepler 22-b: Earth-like planet confirmed». *BBC Online*. 5 December 2011.. Ανακτήθηκε στις 6 December 2011.
3. ↑  Kepler-22b: Facts About Exoplanet in Habitable Zone
4. ↑  Dr. Tony Phillips (5 December 2011). «Kepler Confirms First Planet in Habitable Zone of Sun-like Star». NASA science news. Αρχειοθετήθηκε από το πρωτότυπο στις 2020-02-11.. Ανακτήθηκε στις 31 January 2012. *«The first transit was captured just three days after we declared the spacecraft operationally ready. We witnessed the defining third transit over the 2010 holiday season.»*
5. ↑  Kipping, D. M.; Forgan, D.; Hartman, J.; Nesvorný, D.; Bakos, G. Á.; Schmitt, A.; Buchhave, L. (2013). «The Hunt for Exomoons with Kepler (Hek). Iii. The First Search for an Exomoon Around a Habitable-Zone Planet». *The Astrophysical Journal* **777** (2): 134. doi:10.1088/0004-637X/777/2/134. Bibcode: 2013ApJ...777..134K.
6. 1 2  Borucki, William J.; Koch, David G.; Batalha, Natalie; Bryson, Stephen T.; Rowe, Jason; Fressin, Francois; Torres, Guillermo; Caldwell, Douglas A. *και άλλοι*. (2012). «Kepler-22b: A 2.4 Earth-radius Planet in the Habitable Zone of a Sun-like Star». *The Astrophysical Journal* **745** (2): 120. doi:10.1088/0004-637X/745/2/120. Bibcode: 2012ApJ...745..120B.  The article gives Julian dates, which are converted at imcce.fr Αρχειοθετήθηκε 2011-10-22 στο Wayback Machine. (all dates in Univ. Time)
7. ↑  Borenstein, Seth (5 December 2011). «Planet in sweet spot of Goldilocks zone for life». *Associated Press*.. Ανακτήθηκε στις 6 December 2011.
8. ↑  Ian O'Neill (5 Δεκεμβρίου 2011). «SETI to Hunt for Aliens on Kepler's Worlds». Discovery News. Αρχειοθετήθηκε από το πρωτότυπο στις 25 Δεκεμβρίου 2012. Ανακτήθηκε στις 9 Νοεμβρίου 2015.
9. ↑  «Notes for Planet Kepler-22 b». *Extrasolar Planet Database*. Ανακτήθηκε στις 6 Δεκεμβρίου 2011.
10. ↑  "NASA Telescope Confirms Alien Planet in Habitable Zone". Space.com. 12 May 2011

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κέπλερ-22b** |

* "NASA's Kepler Confirms Its First Planet In Habitable Zone" Αρχειοθετήθηκε 2012-01-14 στο Wayback Machine. (NASA) (Αγγλικά)
* "Kepler discoveries: Kepler-22b: 'a yearly orbit of 289 days'" (NASA) (Αγγλικά)
* "View of Kepler 22-b Sky Location" - Worldwide Telescope (Αγγλικά)
* H NASA βρήκε πλανήτη με χαρακτηριστικά παρόμοια της Γης

|  |  |
| --- | --- |
| 

|  |
| --- |
| * Πύλη:Αστρονομία
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kepler-22b (έκδοση 686979393) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |